Ole Martin Augdahl

Ole Martin Augdahl (født 8. juni 1847 i Åsen (Levanger), død 28. januar 1944) var en norsk lærer, gårdbruker og politiker (V).

Han var sønn av kirkesanger Peder Olsen i Åsen, og ble utdannet lærer som sin far. Augdahl gikk Klæbu seminar med avgangseksamen i 1867. Han begynte sin lærergjerning i Skogn, hvor han virket et par år. I 1869 ble han ansatt i heimbygda Åsen, i de nyopprettede skolekretsene Mossing og Leangen. I åra 1894–1903 var han lærer ved Gullberget skole.

I 1894 overtok han drifta av heimgården Vedul østre. Han hadde ellers mange verv i lokalsamfunnet. I 34 år var han med i herredsstyret i Åsen, derav 27 år som ordfører, i perioden 1892–1919. Han var også valgmann ved stortingsvalg, valgt som venstremann. I åra 1878–1896 var han bokholder i Aasen Sparebank, og senere bankkasserer 1896–1933. Videre var han styremedlem i Skogn og Aasens Brandassurance-Samfund 1901–1928. Han var også med da Aasen Skytterlag ble stiftet i 1868 og var lagets første formann.

Kilder

Eksterne lenker 
 

Ordførere i Åsen
Venstre-ordførere i Nord-Trøndelag
Norske bønder
Fødsler i 1847
Dødsfall i 1944